|  |
| --- |
| 1. **TECHNINĖJE SPECIFIKACIJOJE NAUDOJAMOS SĄVOKOS IR SUTRUMPINIMAI** |

**Pagalbos tarnyba** – vieno langelio principu veikianti centralizuota Pagalbos (kreipinių dėl programinės ir techninės įrangos aptarnavimo, darbo sutrikimų, klausimais registravimo, administravimo ir kontrolės bei problemų sprendimo) tarnyba, kuri su kreipiniais susijusios informacijos registravimui, saugojimui ir pateikimui naudoja tam pritaikytą programinę įrangą.

**TS** – ši techninė specifikacija.

**Teikėjas** – Pirkimo laimėtojas, Paslaugos teikėjas, prekių tiekėjas.

**KOS** – kelių oro sąlygų.

**EIS** – Valstybinės reikšmės kelių eismo informacinė sistema

|  |
| --- |
| 1. **PIRKIMO OBJEKTAS** |

* 1. Pirkimu AB Via Lietuva siekia įsigyti šias paslaugas (toliau – Paslaugos) ir prekes:
     1. Eksploatuojamų KOS stotelių jutiklių ir kitų su KOS stotelių tinkamu veikimu susijusių įrenginių (toliau – įrenginys arba įrenginiai) remonto paslaugas, TS ‎4 skyriaus lentelėse ir pasiūlymo formose vadinamas remonto įkainiu.
     2. Neremontuotinų įrenginių pakeitimo naujais paslauga ar naujų įrenginių įsigijimo atvejai, kai yra pristatomas naujas įrenginys (prekė), TS ‎4 skyriaus lentelėse ir pasiūlymo formose tai yra vadinama naujo įrenginio įkainiu.
     3. Suremontuotų ar naujų įrenginių sumontavimas, pajungimas ir pilnas įdiegimas į KOS stotelę, įskaitant kalibravimą bei suderinimą su AB Via Lietuva EIS sistema (toliau – Įdiegimas), TS ‎4 skyriaus lentelėse ir pasiūlymo formose vadinamas Įdiegimo įkainiu.
     4. Kitas su TS ‎2.1.1 - ‎2.1.3 papunkčiuose išvardintomis paslaugomis susijusias paslaugas nurodytas TS ‎4 skyriaus lentelėse.
  2. Paslaugos ir prekės bus įsigyjamos pagal AB Via Lietuva poreikį, fiksuoto įkainio kainodaros būdu pagal Teikėjo pasiūlyme nurodytus įkainius.
  3. Pirkimo dalyvių pasiūlymai bus vertinami pagal TS 4 skyriaus lentelėse nurodytus preliminarius kiekius.

|  |
| --- |
| 1. **BENDRIEJI REIKALAVIMAI** |

* 1. Paslaugų teikimo ir prekių tiekimo poreikis bus išreiškiamas užsakymais Teikėjui, kurie bus registruojami AB Via Lietuva Pagalbos tarnyboje. Paslaugų teikimo terminas pradedamas skaičiuoti nuo to momento, kai buvo sukurtas kreipinys per Pagalbos tarnybą. Esant sutrikimams Pagalbos tarnybos puslapyje, bendravimas su Teikėju bei užsakymų registravimas vykdomas Teikėjo Sutartyje nurodytu el. paštu. Tokiu atveju, registracijos laiku laikomas el. laiško išsiuntimo minėtu adresu laikas.
  2. Visi TS nustatyti reikalavimai turi būti laikomi minimaliais reikalavimais. Ten kur nurodytos tikslios reikšmės, turi būti laikoma, kad tai yra minimalios reikšmės (arba maksimalios reikšmės, priklausomai nuo konteksto – siūlomos prekės turi atitikti reikalaujamą reikšmę arba būti geresnės). Jeigu tam tikro lygio prekių neįmanoma pateikti, turi būti siūlomos aukštesnio lygio prekės.
  3. Teikėjui bus apmokama priklausomai nuo pirkimo dalies pagal TS 1, 2, 3 ir 4 lentelėse nurodytus įkainius, priklausomai nuo to, kurioje Lietuvos Respublikos apskrityje reikės suteikti Paslaugas ir (ar) pristatyti prekes. Teikėjas į suteiktų paslaugų pažymą, vienam užsakymui, lentelėje nurodytą įkainį galės įtraukti tik vieną kartą. Jis turės apimti visas Teikėjo vykimo į vietą išlaidas susijusias su to užsakymo vykdymu.
  4. Paslaugų suteikimo terminai nuo užsakymo pateikimo dienos:
     1. Teikėjo ar Užsakovo sandėlyje esančio įrenginio įdiegimas/pakeitimas su kalibravimu (jei reikalinga):
        1. 5 darbo dienos, kai užsakymas pateiktas laikotarpiu nuo lapkričio 1 dienos iki kovo 31 dienos;
        2. 10 darbo dienų, kai užsakymas pateiktas nuo balandžio 1 dienos iki spalio 31 dienos.
     2. Naujo įrenginio pristatymas į Teikėjo ar Užsakovo sandėlį - per 20 darbo dienų.
     3. Esamo įrenginio remontas, įskaitant įrangos nuėmimą, remontą ir pristatymą į Teikėjo ar Užsakovo sandėlį - per 25 darbo dienas.
  5. Teikėjas perduodamas suremontuotą ar naują įrenginį užtikrina, kad įrenginys veikia nepriekaištingai bei yra išbandytas.
  6. Kai įrenginys yra keičiamas nauju (žr. 2.1.2 papunktį) ir yra nurodytas konkretus įrenginio gamintojas ir modelis, Teikėjas turi pristatyti tokį patį ar naujesnio modelio įrenginį arba jam lygiavertį. Keičiant įrenginį kitu – lygiaverčiu, Teikėjas privalo užtikrinti įrenginio suderinimą su esama įranga, tokių pačių KOS parametrų surinkimą tokiu pačiu ar geresniu tikslumu, taip pat suderinamumą su esamais KOS stotelės įrenginiais, ir įdiegti įrenginį savo lėšomis, taip, kad naujas įrenginys veiktų ne prasčiau negu pakeistas įrenginys. Įrenginys su esama KOS stotelės įranga turi būti suderinamas ir veikti tinkamai nenaudojant papildomų signalų keitiklių, mikrokompiuterių ar panašios papildomos įrangos. Lygiavertiškumo įrodymas yra Teikėjo pareiga.
  7. Jeigu užsakius įrenginio remontą paaiškėja, kad įrenginys nepataisomas, AB Via Lietuva turi būti pateikti tai įrodantys gamintojo patvirtinti dokumentai. Tokiu atveju pagal remonto įkainį Teikėjui apmokama nebus, tačiau AB Via Lietuva svarstys galimybę užsakyti naują įrenginį pagal Teikėjo pasiūlyme nurodytą naujo įrenginio įkainį.
  8. Jeigu nenurodyta kitaip, visi naujai tiekiami įrenginiai turi atitikti šiuos aplinkos poveikio reikalavimus:
     1. Būti pramoninio tipo, skirti eksploatavimui ne tik buitinėmis sąlygomis: tinkami eksploatuoti įrangų spintose arba lauke, priklausomai nuo įrangos tipo.
     2. Būti tinkami eksploatuoti ne daugiau nei nuo -30 °C ir ne mažiau kaip iki +50 °C.
  9. Suremontuotam įrenginiui turi būti suteikiamas ne trumpesnis nei 6 mėnesių, o naujam įrenginiui ne trumpesnis nei 24 mėnesių garantinis terminas nuo pasirašytos pažymos apie suteiktas Paslaugas ir pristatytas prekes dienos.
  10. Įvykus Teikėjo perduoto ar sumontuoto įrenginio gedimui per ‎3.9 papunktyje nurodytus terminus, Teikėjas privalo savo sąskaita bei pagal 3.4 papunktyje nustatytus terminus nuvykti į vietą, kur yra sumontuotas įrenginys, jį demontuoti, pristatyti veikiantį įrenginį, jį sumontuoti ir pilnai įdiegti į KOS stotelę, iš kurios jis buvo paimtas.
  11. Teikėjas tris mėnesius nuo įrenginio įdiegimo (jeigu tai atliko pats Teikėjas) privalės savo sąskaita šalinti trūkumus susijusius su netiksliu gamintojo numatytu įrenginio KOS parametrų fiksavimu (pvz. atlikdamas pakartotinį kalibravimą). Trūkumu bus laikoma, jeigu fiksuojamos KOS parametrų reikšmės neatitiks gamintojo nustatytų paklaidos ribų ar bus stebimas akivaizdus fiksuojamų KOS parametrų neatitikimas tuo metu esančioms oro sąlygoms.
  12. Perkančioji organizacija, vadovaudamasi 2022 m. kovo 30 d. Lietuvos Respublikos Vyriausybės nutarimu Nr. 280 „Dėl Lietuvos Respublikos viešųjų pirkimų įstatymo 92 straipsnio 13, 14 ir 15 dalių nuostatų įgyvendinimo“, reikalauja, kad tiekiamos įrangos gamintojas nebūtų iš minėtu nutarimu patvirtinto Valstybių ar teritorijų, kurių tiekėjai, jų subtiekėjai, ūkio subjektai, kurių pajėgumais yra remiamasi, gamintojai, techninės ar programinės įrangos priežiūrą ir palaikymą vykdantys asmenys ar juos kontroliuojantys asmenys nelaikomi patikimais, sąrašo.
  13. Tiekėjo siūlomas spendimas neturi kelti grėsmės nacionaliniam saugumui. Tiekėjas teikdamas ir pasirašydamas pasiūlymą patvirtina, kad jo siūlomas sprendimas bei susijusios paslaugos nekelia grėsmės nacionaliniam saugumui.

|  |
| --- |
| 1. **PERKAMŲ ĮRENGINIŲ IR PASLAUGŲ SĄRAŠAS** |

## **KOS stotelių įrangos remonto ir pakeitimo paslaugos (jutikliai ir kita įranga)**

***1 lentelė. Pagrindinė KOS stotelės įranga[[1]](#footnote-1)***

| **Eil. Nr.** | **Įrenginys** |
| --- | --- |
|
|  | Vaisala DSC 111 / 211 nuotolinis kelio dangos būklės jutiklis |
|  | Vaisala DST 111 nuotolinis kelio dangos temperatūros jutiklis |
|  | Vaisala DST 111 įrenginio INTERCAP jutiklis |
|  | Vaisala HMP 155E temperatūros ir santykinės oro drėgmės jutiklis (skaitmeninis) |
|  | Vaisala DRS511 kelio dangos būklės ir temperatūros jutiklis |
|  | Vaisala PWD 12 / 22 esamų orų jutiklis |
|  | Vaisala PWD 12 įrenginio DRD jutiklis |
|  | Vaisala PWD 22 įrenginio DRD jutiklis |
|  | Vaisala WMT-702 / 703 Vėjo greičio ir krypties jutiklis |
|  | Valdiklis Vaisala: |
|  | DMU 703 |
|  | DRI 701 |
|  | PMA 701 |
|  | PMS 701 |
|  | PME 701 |
|  | PMU 701 su įdėtomis PMS 701 (3 vnt.) ir PME 701 (1 vnt.) plokštėmis |

***2 lentelė. Įrenginiai – kiti***

| **Eil. Nr.** | **Įrenginys** |
| --- | --- |
|
| 1. | IR šviestuvas (žr. TS Lentelė 5) |
| 2. | Maitinimo šaltinis 220V / 24 V 10 A (ne PMU) (žr. TS Lentelė 6) |
| 3. | Nepertraukiamo maitinimo šaltinio PMU akumuliatorius |
| 4. | Vaizdo stebėjimo kamera (žr. TS Lentelė 7) |
| 5. | 4G LTE ryšio modemas (žr. TS Lentelė 8) |
| 6. | Spinta 400x500x210 (žr. TS Lentelė 9) |
| 7. | Spinta 600x600x210 (žr. TS Lentelė 9) |
| 8. | Spinta 760x760x300 (žr. TS Lentelė 9) |

***3 lentelė. Papildomo apmokėjimo įkainiai pagal Paslaugų suteikimo vietą***

| **Eil. Nr.** | **Įrenginys** |
| --- | --- |
| 1. | Užsakymo įvykdymas, kai reikia vykti į Vilniaus ar Utenos apskritį |
| 2. | Užsakymo įvykdymas, kai reikia vykti į Kauno, Alytaus ar Marijampolės apskritį |
| 3. | Užsakymo įvykdymas, kai reikia vykti į Šiaulių ar Panevėžio apskritį |
| 4. | Užsakymo įvykdymas, kai reikia vykti į Klaipėdos, Telšių ar Tauragės apskritį |

***4 lentelė. Kitos paslaugos***

| **Eil. Nr.** | **Įrenginys** |
| --- | --- |
| 1. | Visos KOS stotelės spintoje esančios įrangos permontavimas į naują įrangos spintą |
| 2. | Vaisala DSC 111/211 nuotolinio kelio dangos būklės jutiklio kalibravimas |
| 3. | Vaisala PWD 12 / 22 esamų orų jutiklio kalibravimas |
| 4. | Vaisala HMP 155E temperatūros ir santykinės oro drėgmės jutiklio kalibravimas |
| 5. | Specialisto darbo valanda konfigūravimo, smulkaus remonto ar kitoms panašioms paslaugoms suteikti |

|  |
| --- |
| 1. **REIKALAVIMAI NAUJIEMS ĮRENGINIAMS** |

***5 lentelė. Reikalavimai IR šviestuvui***

| **Eil. Nr.** | **Savybė** | **Reikalavimai** |
| --- | --- | --- |
|  | Standartinis apšvietimo atstumas (atstumas iki apšviečiamos kelio važiuojamosios dalies) | ≥ 50 m |
|  | Apšvietimo (spindulio) sklaidos kampas | ≥ 45° |
|  | Apšvietimo kokybė | Apšvietimas turi būti pakankamas, kad būtų galima tamsiu paros metu su vaizdo kamera nustatyti kelio dangos paviršiaus būklę (šlapia, sniegas, pusto ir kt.). |
|  | Skleidžiamos šviesos bangos ilgis | 850 ± 15 nm |
|  | Konstrukcija | Visos tvirtinimo detalės bei šviestuvo korpusas turi būti pagaminti iš korozijai atsparios medžiagos.  Turi būti numatytos priemonės, prailginančios šviestuvo tarnavimo laiką (šilumos šalinimo sistema).  Apsaugos laipsnis ne mažiau nei IP65 |
|  | Papildomi reikalavimai | Šviestuvas turi įsijungti vaizdo kamerai persijungus į nakties režimą. |

***6 lentelė. Reikalavimai maitinimo šaltiniui***

| **Eil. Nr.** | **Savybė** | **Reikalavimai** |
| --- | --- | --- |
|  | Įėjimo įtampa | 230 ±10% V AC |
|  | Įėjimo dažnis | 50Hz ±1% |
|  | Galios faktorius | >0,8 |
|  | Įėjimo apsauga | Linijos apsauga; viršįtampiai |
|  | Išėjimo įtampa | ±24 V |
|  | Išėjimo srovė | 10 A |
|  | Išėjimo apsauga | Apsauga nuo trumpo jungimo; viršįtampių apsauga, saugikliai |
|  | Montavimas ir pajungimas | Komplekte turi būti numatyti visi tvirtinimo priedai ir pajungimo kabeliai. |
|  | Darbinė temperatūra | nuo -20°C iki +50°C |

***7 lentelė. Reikalavimai KOS stotelių vaizdo stebėjimo kameroms***

| **Eil. Nr.** | **Savybė** | **Reikalavimai** |
| --- | --- | --- |
|  | Tipas | Spalvota aukštos raiškos (HD) IP vaizdo kamera |
|  | Rezoliucija | ≥ 1920x1080 |
|  | Kadrų dažnis esant maksimaliai rezoliucijai | ≥ 25 |
|  | Skaitmeninis priartinimas | ≥ 5 |
|  | Nepriklausomi vaizdo srautai | ≥ 2 |
|  | Vaizdo kompresija | H.264, MJPEG |
|  | Prievadai | Ethernet 10 / 100 Base-T |
|  | Atmintis | Micro SD/SDHC |
|  | Palaikomi standartai | ONVIF |
|  | Maitinimas | POE |
|  | Konstrukciniai reikalavimai | - Apsaugos klasė ne mažesnė nei IP56  - Reikalavimai aplinkos sąlygoms turi būti užtikrinti nenaudojant papildomo skaidraus kupolo (ne kupolinė). |
|  | Funkciniai reikalavimai vaizdo kontrolei | Turi būti nesunkiai programiškai koreguojama:   * Ryškumas, kontrastas; * Fiksuojamo vaizdo orientacija ir pasukimas; * Apšvietimo kompensacija (angl. back light compensation); * Automatinis dienos (spalvotas) ir nakties (juodai baltas) režimai; * Automatinis baltos spalvos balansas. |
|  | Funkciniai reikalavimai prieigai | Turi palaikyti:   * HTTP API komandas; * Web sąsają |
|  | Funkciniai reikalavimai duomenų apsaugai | Turi būti:   * Skirtingų vartotojų teisių nustatymas, slaptažodžio prisijungimui naudojimas; * Galimybė naudoti HTTPS, SSL/TLS protokolą. |
|  | Funkciniai reikalavimai gedimų prevencijai | Turi būti galima nuotoliniu būdu perkrauti kamerą. Nesant galimybės to užtikrinti tik pačios vaizdo kameros funkcionalumu, Teikėjas savo lėšomis privalės įdiegti kitas priemones (pvz. nuotoliniu būdu valdomą relę). |
|  | Reikalavimai papildomoms funkcijoms | Turi būti:   * Galimybė programiškai uždengti fiksuojamo vaizdo lauko dalis (angl. Privacy masking) * Datos ir laiko rodymas vaizde |

***8 lentelė. Reikalavimai ryšio modemui***

| **Eil. Nr.** | **Savybė** | **Reikalavimai** |
| --- | --- | --- |
|  | Bevielio tinklo standartas | GSM tinklo HSPA, LTE (4G) ryšio tinklų standartą arba lygiaverčius standartus atitinkantis ryšio įrenginys, turi palaikyti MIMO technologiją.  Įrenginys turi veikti Lietuvos teritorijoje veikiančių operatorių GSM tinkluose. |
|  | Antena | Turi būti pateikiama išorinė antena |
|  | Valdymo ir diagnostikos priemonės | Įrenginys turi būti valdomas ir konfigūruojamas per WEB aplikacijas, turinčias grafinę aplinką.  Turi būti įrenginio programinės įrangos atnaujinimo galimybė nuotoliniu būdu. |
|  | Maitinimo įtampa | 12 – 24 V DC ar platesnio rėžio |
|  | Papildomos funkcijos | Galimybė perkrauti SMS žinute ir skambučiu  Automatinio periodinio persikrovimo funkcija  Automatinio persikrovimo funkcija esant ryšio sutrikimams (angl. Ping test) |

***9 lentelė. Reikalavimai KOS stotelių įrangos spintai***

| **Eil. Nr.** | **Savybė** | **Reikalavimai** |
| --- | --- | --- |
|  | Atsparumas mechaniniam poveikiui | Hermetišką spintą, apsaugančią nuo smarkių kritulių ir stiprių vandens srovių, drėgmės, dulkių ir vabzdžių – apsaugos laipsnis IP56 arba geresnis. |
|  | Spintos medžiaga | Nerūdijančio plieno, karštai cinkuoto metalo lakštų ne plonesnių kaip 1,5 mm pagal LST EN 10346:2009 (arba lygiavertį) standartą arba dažyto aliuminio. |
|  | Matmenys | Tokie, kokie nurodyti lentelėse 2 ir 6 arba iki 15 % didesnė |
|  | Garantija | ≥ 5 metai įskaitant garantiją nuo korozijos. Garantiniu gedimu bus laikoma, jeigu spinta turės didesnių negu 1 cm skersmens korozijos požymių. |
|  | Įdiegimas | Įdiegimas apima visos esamoje spintoje esančios įrangos, laidų, kabelių ir pan. permontavimą į naują spintą, užtikrinant tinkamą visų iki permontavimo buvusių komponentų veikimą. |

|  |
| --- |
| 1. **REIKALAVIMAI SUSIJĘ SU INFORMACIJOS (DUOMENŲ) SAUGUMU BEI SUTARTIES VYKDYMU** |

* 1. Teikėjas, vykdydamas viešojo pirkimo Sutartį, teikdamas paslaugas, turi vadovautis TS nustatytais saugumo reikalavimais ir užtikrinti bent šiuose teisės aktuose nustatytų reikalavimų įgyvendinimą :
     1. 2016 m. balandžio 27 d. Europos Parlamento ir Tarybos reglamentas (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB;
     2. Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašas, patvirtintas Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“ (aktuali redakcija);
     3. Kiti Lietuvos Respublikos teisės aktai, reglamentuojantys valstybės informacinių išteklių ir duomenų saugą.
  2. Įsigaliojus naujiems Europos Sąjungos ar Lietuvos Respublikos teisės aktams, ar jų pakeitimams, susijusiems su paslaugų vykdymu, Teikėjas privalo vykdyti tokių teisės aktų nuostatas nuo jų įsigaliojimo datos. Todėl kiekviena TS nurodyta reikalavimų nuostata, neatitinkanti įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusio su Teikėjo teikiamomis paslaugomis (darbais), nuo tokio naujojo teisės akto ar jo pakeitimo įsigaliojimo datos netaikoma, o vietoj jos taikoma įsigaliojusio naujojo Europos Sąjungos ar Lietuvos Respublikos teisės akto ar jo pakeitimo, susijusi su teikiamomis paslaugomis (darbais), nuostata.
  3. Jeigu viešojo pirkimo Sutarties vykdymo metu Teikėjui bus būtina tvarkyti asmens duomenis, Teikėjas ir Perkančioji organizacija turės pasirašyti asmens duomenų tvarkymo sutartį.
  4. Teikėjas galės vykdyti Sutartį tik Teikėjo specialistams pasirašius Konfidencialumo pasižadėjimo formą (konkurso Specialiųjų pirkimo sąlygų 12 priedas). Konfidencialumo pasižadėjimo formos Teikėjo, subteikėjo, specialistų (kurių kvalifikacija buvo tikrinama viešojo pirkimo vykdymo metu) ir kitų specialistų, kurių kvalifikacija nebuvo tikrinama viešojo pirkimo vykdymo metu, bet jie bus įtraukti į viešojo pirkimo Sutarties vykdymą kaip kiti specialistai, turi būti pasirašytos ir pateiktos Perkančiajai organizacijai per 2 d. d. nuo viešojo pirkimo Sutarties įsigaliojimo dienos (nebent su Perkančiąja organizacija yra sutariama kitaip). Keičiant / pasitelkiant naujus subtiekėjus, keičiant specialistus Sutarties vykdymo metu – kartu su raštu sudaromu susitarimu dėl suteikėjų, specialistų (įtraukimo, pakeitimo ir pan.) turi būti pateikti šių specialistų konfidencialumo pasižadėjimai.
  5. Paslaugų (darbų) vykdymui Teikėjo darbuotojams prieiga prie Perkančiosios organizacijos informacinių išteklių bus suteikiama tik tokios apimties, kokios reikia paslaugų (darbų) vykdymui užtikrinti. Nuotoliniai prisijungimai prie Perkančiosios organizacijos informacinės infrastruktūros (jeigu tokie bus būtini paslaugai vykdyti) suteikiami taip, kaip numatyta TS 6.8 punkte.
  6. Teikėjui viešai neskelbtina informacija teikiama tik tokios apimties, kuri būtina viešojo pirkimo Sutarčiai vykdyti. Teikėjas turi imtis visų teisinių, techninių ir organizacinių priemonių iš Perkančiosios organizacijos gautai informacijai apsaugoti, todėl Teikėjui nustatomi bent tokie pagrindiniai informacijos saugumo reikalavimai:
     1. neatskleisti ir neperduoti kitiems fiziniams ar juridiniams asmenims iš Perkančiosios organizacijos viešojo pirkimo Sutarties vykdymo metu gautos informacijos, užtikrinti tinkamą jos saugumą, laikyti ją paslaptyje ir pasibaigus viešojo pirkimo Sutarties galiojimui;
     2. užtikrinti, kad Teikėjo paskirti specialistai, kurie vykdys viešojo pirkimo Sutartį, saugos duomenų paslaptį, tiek viešojo pirkimo Sutarties vykdymo metu, tiek pasibaigus viešojo pirkimo Sutarties vykdymui;
     3. apie informacijos atskleidimo ar perdavimo kitiems fiziniams ar juridiniams asmenims faktą ar kitokį informacijos saugumo pažeidimą nedelsiant, jei įmanoma, praėjus ne daugiau kaip 24 valandoms nuo galimo informacijos saugumo pažeidimo nustatymo informuoti Perkančiąją organizaciją ir imtis visų būtinų veiksmų, siekiant užkirsti kelią tolesniam informacijos atskleidimui.
  7. Visi informacijos saugumo reikalavimai, taikomi Teikėjui, yra taikomi ir jo subrangovams ir kitais pagrindais pasitelkiamiems ūkio subjektams.
  8. Nuotoliniams prisijungimams prie Perkančiosios organizacijos informacinių išteklių keliami šie reikalavimai:
     1. Nuotolinis prisijungimas yra galimas tik naudojantis virtualiuoju privačiu tinklu (angl. Virtual private network, VPN). Teikėjas nurodo IP adresą (-us) iš kurių bus jungiamasi prie Perkančiosios organizacijos įrangos ar kitos informacinės infrastruktūros;
     2. Kiekvienam Teikėjo paskirtam specialistui, atitinkančiam Perkančiosios organizacijos paslaugų pirkimo sąlygose nustatytus kvalifikacinius reikalavimus (jeigu tokie taikomi), sudaromas unikalus naudotojo vardas ir slaptažodis, kurie perduodami Teikėjo specialistui asmeniškai arba siunčiami elektroniniu paštu, užšifruotame dokumente (pvz., pasinaudojant Gpg4win arba lygiaverčiu sprendimu). Slaptažodis perduodamas atskirai nuo prisijungimo vardo;
     3. Teikėjui nutraukus darbo santykius su paskirtu vykdyti Sutartį specialistu, Teikėjas Sutartyje nurodytu el. paštu, nedelsiant turi informuoti apie tai Perkančiąją organizaciją, kuri nedelsiant panaikina nurodyto specialisto naudotojo vardą ir slaptažodį ir (arba) užblokuoja prieigą prie Perkančiosios organizacijos informacinės infrastruktūros;
     4. Teikėjo specialistui suteiktas naudotojo vardas nekeičiamas ir negali būti suteiktas kitam Teikėjo paskirtam specialistui.

1. Jeigu lentelės eilutėse yra nurodyti keli įrenginių modeliai, privaloma pateikti naujesnio modelio įrenginį. Pavyzdžiui, 111 / 211 reiškia, kad įkainyje reikia vertinti 211 modelio pateikimą. [↑](#footnote-ref-1)